2014 m. gruodžio 3 d. vyks Seimo Peticijų komisijos posėdis, kuriame bus iš esmės nagrinėjamos Igno Meškausko peticija „Dėl Lietuvos Respublikos šaulių sąjungos įstatymo“, taip pat Justino Juzėno peticija „Dėl Lietuvos Respublikos bausmių vykdymo kodekso 85 straipsnio pakeitimo“.

Igno Meškausko peticijoje „Dėl Lietuvos Respublikos šaulių sąjungos įstatymo“ pateiktas pasiūlymas „pakeisti Lietuvos šaulių sąjungos įstatymo pakeitimo įstatymo 21 straipsnį anuliuojant sutartinius santykius, formuluoti tokia prasme, kokia yra Nacionalinio saugumo pagrindų įstatymo 4 skirsnyje 5 d. „Savivaldybės ir jos institucijos remia Lietuvos šaulių sąjungą.“

Justino Juzėno peticijoje „Dėl Lietuvos Respublikos bausmių vykdymo kodekso 85 straipsnio pakeitimo“ pateiktas pasiūlymas pakeisti Bausmių vykdymo kodekso 85 straipsnį, nustatant kalėjimuose kalintiems nuteistiesiems teisę į ilgalaikius pasimatymus su šeimos nariais.

Posėdis vyks Prezidento salėje (I rūmai, II aukštas), posėdžio pradžia 12.30 val.

Komisijų biuro patarėja Janina Šniaukštienė, tel. (8 5) 239 6819, jasnia@lrs.lt